- 
Ui Carabus Csík-vármegyébóől. 
Irta Csiki Ernő. 
Carabus Hampei K üst. var. Méhelyanus nov. 
Var. imcompsi Kr. et var. spectah Csiki proxinus, forma 
intermedia, sed differt: corpore multo minore, pronoto paulo 
breviore, disco subtiliore regularitergue punctato, angulis posticis 
minus productis, elytris tenuiter punctato-striatis, striis acutis, 
interstitiis  eminentibus, primariis interdum interruptis. Colore 
ecoeruleo vel violaceo, limbo laterali alacri. Long. 20—22 mm. 
Habitat in montibus Carpathicis orientalibus Comitatus Csik 
(Mons Vigyázókő et "Tarkó), ubi L. Méhely anno 1891 
(jul. 28. et 30) legit 
A var. incompsus Kr. és var. spectabitis Csiki között álló, 
mindkettőtől sokkal kisebb teste által tér el. Az előtor háta kissé 
rövidebb, korongja finomabban és szabályosan pontozott, hátsó 
szögletei kevésbbé kihúzottak, a szárnyfedők finoman pontozottan 
barázdások, a barázdák élesek, a közterek kiemelkedők, dom- 
borúak, az elsőrendű köztereket helyenként apró gödröcskék 
szakítják meg, melyek tövében hátrafelé irányult hegyű szemcse 
van. Színe kék vagy ibolyás-kék, az előtor hátának és a szárny- 
fedők oldalszéle élénkebb színű. Hossza 20—22 mm. 
Előfordul Csik-vármegyében a Vigyázókő és Tarkőó hava- 
sokon, hol Méhely Lajos 1891. évi julius hó 23-án, 
illetőleg 30-án gyüjtötte. 
Különfélék. 
A Staphylinus pubescens biologiájához. A mult év nyarán 
Hidegkút környékén ganajtúró bogarakat gyüjtögetve egyszerre 
csak szemembe tünt egy pár ($ és ?) ezen csinos Staphylinidából, 
amint vígan kergetőztek a forró júliusi napfényben. Jó ideig 
figyeltem őket, — a hím mind tüzesebben kergette nőstényét, 
midőn egyszerre — egész váratlanul — elváltak s a párocska — 
mint a prédáját leső tigris, — meglapult a  tehéntrágyában. 
Időm sem volt ennek okát keresni, mikor zümmögve repült egy 
nagyobb fajta ganajtúró bogár (Onthophagus vacca L.) s leereszkedett 
a trágyára. Még mielőtt szárnyait összecsukhatta volna, — 
villámgyorsasággal rárohant a két Staphylínus, s egyenesen a 
szárnyfedői alá vetették magukat, s kikezdték a védetlen, lágy 
hátgyűrűket. A szegény áldozat tehetetlenül vergődött gyilkosainak 
rágói alatt, de kínlódása csak pár pillanatig tartott, — a falánk 
rablók hamarosan végeztek áldozatukkal, hogy azután folytassák 
a kergetőzést, — amelyet csak gyüjtőüvegem szakított félbe. 
Hajóss József. 
